Winchester Model 1894

KinnigBroDoareKarabinennMont en-droTennata dre zorn, dre loc'henn-grogennMunisionoù.32-40 Winchester.38-55 Winchester.30-30 Winchester.25-35 Winchester.32 Winchester Special7-30 Waters.307 Winchester.356 Winchester.375 Winchester.357 Magnum.44 Remington Magnum.444 Marlin.45 Colt.450 MarlinKalibr .410Bloavezh krouidigezh1894ProduerienWinchester Repeating Arms CompanyMirokuMare produiñ1894-2006Abaoe 2011 (gant Miroku)Skouerennoù produetWar-dro 7,5 milionPerzhioù teknikelStumm diazezMas3,1 kgHirder960 mmHirder ar c'hanol510 mmEndalc'hKarger korzennek 7, 8 pe 9 c'hartouchennLezennRummad e Bro-C'hallC pe D
Ar Winchester Model 1894 zo ur garabinenn breouet gant John Browning e miz Eost 1894, ha gwerzhet adalek miz Du er memes bloaz gant an embregerezh stadunanat Winchester LUCOT Julien, De la carabine Hunt à la Winchester 1894, Cibles n°650, miz Eost 2024, pp. 16-20. Unan eus an armoù-skoaz gwerzhetañ er bed eo, pa 'z eus bet produet war-dro 7,5 milion a skouerennoù anezhi betek bremañ.

 Deskrivadur 
Un arm berr a-walc'h e oa ar Winchester 1894 pa voe kinniget war ar marc'had : 960 mm en holl, gant ur c'hanol 510 mm. Ur stumm fuzuilh dezhañ ur c'hanol 610 mm zo bet ivez Winchester 1894, Arme et Passion (lennet d'ar 04/01/2025). Kambret e oa e .32-40 ha .38-55 Winchester enne poultr du da gentañ, met e 1895 e voe ar garabinenn-chase gentañ kambret evit ur munision ennañ poultr divoged, an .30-30 Winchester, a-drugarez d'ur c'hendeuz dir ha nikel evit govelliñ he c'hanol CRUSSY Jean-Pierre, La Winchester 1894 dans l’armée française, UFA, 10/12/2019 (lennet d'ar 04/01/2026). Pourveziet eo gant kargerioù korzennek 7, 8 pe 9 zenn hervez ar stumm.

He sistem tennata dre loc'henn-grogenn a oa disheñvel diouzh hini ar Winchester Model 1886 abalamour d'e vorailh bezañ just a-dreñv da gulasenn an arm, ha d'e surded tennañ a oa mouget pa veze bountet al loc'henn-grogenn betek penn. Strinket e vez an douilhezioù dre an nec'h gant an holl skouerennoù produet a-raok 1983. 

Degadoù a adstummoù anezhi zo bet kinniget dibaoe 1894 WAHL Paul, Gun trader's guide, Thirteenth Edition, Stoeger, p. 335-338. 

 Implij 
Priziet e voe ar garabinenn e Norzhamerika gant chaseourien ha kalz tud a laboure war ar maez abalamour d'he stumm berr, aes da zornata, ha d'ar galloud degaset gant ar c'hartouchennoù divoged. E servij e voe en un nebeud armeoù, evit soudarded an adreñv peurliesañ. E Bro-C'hall da skouer, 15.100 skouerenn anezhi ha 15.100.000 kartouchenn .30-30 a voe urzhiet gant an arme e dibenn miz Gwengolo 1914, evit bezañ roet da soudarded ar c'hanolierezh, ar morlu, ar pourveziañ, an tren hag an aerlestrerezh dreist-holl.

 Levrlennadur 
  Martin Pegler, Winchester Lever-Action Rifles, Osprey Publishing, 2015, 80 p., ISBN 978-1472806574

Daveennoù

Rummad:Armoù SUA
Rummad:Karabinennoù
Rummad:Armoù ar Brezel-bed Kentañ